Мој смешни свет

Као најстарија од четворо деце у породици смтрам,да бар викендом, могу имати привилегију да не морам устати у цик зоре,са првим петловима.

Да,само сматрам,јер кад у кући имате најмлађу сестру,која има само три године, то је просто немогуће. И заиста је тако.

Таман испланирам да спавам,покријем главу меканим ћебетом,како ме сунце не би упорно голицало по лицу,чујем тупкање по степеништу.

Врата моје собе отварају се уз најгласнији могући тресак и чујем пискаво:

„Микоооо!”

Правим се да спавам,иако од мог суботњег дремања више нема ништа.

„Микоооо”,већ скаче по кревету и боцка ме малим стопалима,„јеси ки лекла да ми дас сминку?”

„Јаооо”,помислим у себи,„дође ми да уједам!”

Дође ми да подигнем само руку и да мали,незвани сателит,атерира са мог кревета и мојих леђа,али...

Ипак је то моја несташна и немирна маза.

 Јесте да не зна да обује ципеле и за то јој треба читава вечност,али за то за целих десет секунди избрише пола именика из мог телефона и обрише ми три омиљене апликације.

Уф! Страшно! Почнем да вичем на њу,а она ме гледа својим огромним ,смеђим очима и не трепће. Коса јој разбарушена на све стеане,као слама на ветру,раменца спустила и упорно ме гледа. Не мрда. Потрчим према њој,а она поскочи у месту. Као миш и мачка се гледамо,а онда она одједном,најпискавијим гласом на свету врисне:

„Татааааа!Тата,Мика ме дирааа!”

Татица,наравно,одмах прискаче у помоћ,јер како његовој најмлађој принцези да зафали длака са главе и односи „чудо” из моје собе.

Ја се завлачим под оно исто меко ћебе,али... Безуспешно. Нема ништа од мој дремке.

„Чудовиште мало!”,помислим љуто покушавајући да поправим штету, „Ух!”

А онда... Насмејем се себи у браду. То је моје чудо,моја љубав,разонода,мој слатки,смешни,несташни свет... Моје мало све.

Милица Бабић VII-4

ОШ „9.октобар”,Прокупље

Вука Караџића 1

Наставник: Александра Стојановић